钦定古今图书集成/明伦汇编/宫闱典/第118卷 > 王濬
## 钦定古今图书集成/明伦汇编/宫闱典/第118卷 > 王濬

按《明外史王镇传》：“镇三子濬，以成化十八年授锦衣
卫百户，兄清擢指挥使，濬代为千户。及清擢都督，濬
复代为指挥使。清封伯，濬即拜中军都督同知，寻进
右都督。武宗践阼，转左都督。正德二年封安仁伯，逾
月卒，赠侯。濬兄弟三人并贵显，皆谦慎守礼，在戚里
中以贤称。子桓嗣爵，后革。”